Amstetten – 2023. 09.23.

**Olaszország vezető ISO-minősítésű gyártója, a Predari Vetri a LiSEC TPA-technológiájára támaszkodik.**

Az 1960-ban alapított Predari Vetri SPA harmadik generációs családi vállalkozás, amely Olaszország vezető hőszigetelőüveg-gyártójává nőtte ki magát. Habár a fő tevékenység a hőszigetelő üvegek minden fajtájának gyártása, beleértve a „melegperemes” hőszigetelő üveget, a portfólió egy építészeti részleg révén válik teljes egésszé, amely méretre vágott termékeket állít elő többrétegű és edzett üvegből. A három mantovai gyártó telephelyen 130 munkatársunk naponta 3000 négyzetméter egyszerű, és 3000 négyzetméter többrétegű üveget munkál meg. A Predari Vetri jelentős olaszországi PVC-, fa- és alumíniumablak-gyártóknak szállít, és a 2022-es években 40 millió eurós forgalmat ért el.

**Maximális ügyfélközpontúság: Stratégiai szemlélet**

Daniele Predari, a Predari Vetri ügyvezetője, sikerének titkáról: „Az ügyfeleinknek nyújtott szolgáltatással tűnünk ki. Mindössze néhány nagyobb olasz ablakgyártóra összpontosítunk, üzemünket az ő igényeikre optimalizáltuk. Nagy gyártási és logisztikai kapacitásunknak hála biztosítani tudjuk a legigényesebb ügyfelek által megkövetelt „just in time” szállítási időket. Ez a stratégia értékesebbé teszi termékeinket, és lehetővé tette számunkra a rendkívül erős kapcsolatok kialakítását hűséges ügyfelekkel.”

Predari úr, aki több három műszakban üzemelő gyártósort üzemeltet, hangsúlyozza, hogy a kiváló minőségű termékeket képzett, hozzáértő munkatársak állítják elő: „Számomra az emberek, nem a gépek, jelentik a vállalkozás legnagyobb értékét. Ők teszik lehetővé a csúcsteljesítményeket.” Ez a meggyőződés tükröződik vissza a vállalat befektetéseiben mind a rendszeres kezelői képzésekbe, mind pedig a különleges technológiába. „Számunkra a technológiai folytonosság döntő jelentőségű. Mivel számos gyártósort, üzemeltetünk, szükség van az egységességre, hogy a személyváltások ne okozzanak problémát, és a termékeket mindig ugyanúgy tudjuk gyártani.”

**Tér az innováció számára: A termoplasztikus távtartók technológiájának integrációja**

Nagy gyártási volumenű, minőségtudatos vállalatként keres a Predari Vetri szállítókat, akik éppúgy teljesítik követelményeit, mint ahogy a vállalat is kielégíti ügyfelei igényeit. Az együttműködés a LiSEC vállalattal az 1980-as évek elején kezdődött egy hőszigetelőüveg-gyártósorral, egy profilhajlító géppel és egy megrakott automatikus floatüveg-vágórendszerrel, és a mai napig tart.

A glasstec 2022 rendezvényen jutott a Predari Vetri arra az elhatározásra, hogy befektet a kiállított TPA-technológiás LiSEC hőszigetelőüveg-gyártósorba. Herr Predari a döntés okairól: „Változás figyelhető meg az olasz piacon az ügyfelek és a termékek tekintetében. Mindenekelőtt a lakások építésénél használnak egyre több PVC-ablakot. Véleményünk szerint a TPA-termékek ideálisak a lakásépítéshez, amelyhez nincs szükség se nagyméretű, se nehéz speciális üvegekre. További előny a vastagságot illető nagyfokú rugalmasság.”

A bevált hosszú élettartamú és kopásszegény LiSEC gépkialakítással megvalósított LiSEC TPA intelligens tulajdonságokkal, mint az átfolyásmérő rendszer az applikátorfejen, biztosítja a kiváló minőséget a távtartók felhelyezésénél. A rendszer a teljes folyamat során ellenőrzi, hogy a megfelelő anyagmennyiséget használják-e. A nagyfokú pontosság a felhordásnál a termékspecifikációknak pontosan megfelelő, tartós végtermékeket garantál. A TPA-anyag felhordását követően a lezáróberendezés megtisztítja a varratok helyét, hogy eredményként ne csak az állandó vastagságú hőszigetelő üvegegységet, hanem sima, szép felületet is kapjunk. A gépbe integrált anyagtároló nagy applikációs sebességet és megszakításmentes gyártást tesz lehetővé, nagy gyártási mennyiségekhez ideális.

Predari úr arról, mi teszi a LiSEC-et egyedülálló partnerré: „A LiSEC-et egy erős kutató- és fejlesztőcsapattal rendelkező, megbízható és innovatív vállalatként ismertük meg. A LiSEC nagy előnye mindig az a lehetőség volt, hogy megoldásaikat piacra bocsátás előtt GLASTECH nevű telephelyünkön gyártás közben tesztelhetik. A LiSEC megoldásai lehetővé teszik számunkra, hogy az ügyfeleink műszaki és minőségi követelményeinek megfelelő termékeket fejlesszünk ki.

**Az erősségek támogatása: A stratégiai partnerségek értéke**

A lakóépületek és középületek energetikai felújítását célzó aktuális állami adóösztönzések Olaszországot a hőszigetelő üvegek jelentős piacává teszik. Ahhoz, hogy az ügyféligényeket egyesített vásárló- és eladóerővel tudják kezelni, a Predari Vetri 2009-ben megalapította a Glass Group-ot, amely a 23 vezető olasz üveggyártót foglalja magában, és egyesíti a hőszigetelő üveg gyártásának évtizedes tapasztalatait a magas gyártási számokkal és a kiváló minőségi színvonallal. A csoport összesen 28 műhelyt üzemeltet 900 munkatárssal, és évente 2,8 millió négyzetméter hőszigetelő üveget munkál meg 160 millió eurós forgalom mellett.

Predari úr az aktuális és a jövőbeli trendekről: „Jelenleg a leggyorsabban fejlődő szektor a lakásépítés. Az ügyfelek a legjobb optikai minőségű hőszigetelő üveget követelik meg, és a nagy ipari vállalatoknál abszolút megbízhatóságra van szükség a szállítási időket illetően. A piacunkon a verseny egyre éleződik, ügyfeleink egyre nagyobbak lesznek, olyan termékekre és szolgáltatásokra van szükségük, amelyek egy magasan szervezett és rendkívül termelékeny ipari valóságban használhatók. Célunk a minőség és a gyártási hatékonyság folyamatos javítása, és a belső és külső utakon történő növekedés vállalatként. A LiSEC ebben a berendezések, valamint a tervszerű és terven kívüli karbantartások tekintetében a kiemelkedő műszaki know-how és megbízhatóság nyújtásával tud minket támogatni.”

**Képek © LiSEC**

Ein Bild, das Kleidung, Im Haus, Schuhwerk, Person enthält.

Automatisch generierte Beschreibung

Ein Bild, das Im Haus, Bautechnik, Maschine, Stahl enthält.

Automatisch generierte BeschreibungEin Bild, das Im Haus, Bautechnik, Gebäude, Fabrik enthält.

Automatisch generierte Beschreibung

Ein Bild, das Im Haus, Computer, Kleidung, Mann enthält.

Automatisch generierte BeschreibungEin Bild, das Kleidung, Person, Bautechnik, Im Haus enthält.

Automatisch generierte BeschreibungEin Bild, das Himmel, draußen, Gelände, Platane Flugzeug Hobel enthält.

Automatisch generierte Beschreibung

**Bemutatkozik a LiSEC**

A Seitenstetten/Amstetten székhelyű LiSEC a világ számos országában működő vállalatcsoport, amely több mint 60 éve kínál egyedi és átfogó megoldásokat a síküveg-megmunkálás és -nemesítés területén. A vállalat tevékenységi körébe gépek, automatizálási megoldások és szolgáltatások tartoznak. A csoport 2022-ben mintegy 1200 munkatárssal és mintegy 20 telephellyel több mint 90 százalékos exportarányt ért el, és több mint 240 millió eurós forgalmat bonyolított. A LiSEC hőszigetelő és több rétegű üvegekhez fejleszt és gyárt üvegvágó- és válogató rendszereket, önálló alkatrészeket és teljes gyártósorokat szigetelő- és többrétegű üveghez, valamint üvegszegély-megmunkáló gépeket és előfeszítő berendezéseket. Megbízható technológiáival és intelligens automatizálási megoldásaival a LiSEC élen jár a minőség és a technológia területén, és jelentős mértékben hozzájárul ügyfelei sikeréhez.

**További információ:**  
Claudia GUSCHLBAUER

Marketing és vállalati kommunikációs igazgató

LiSEC Austria GmbH  
Peter-Lisec-Str. 1 – 3353 Seitenstetten, Ausztria  
Tel.: +43 7477 405-1115  
Mobil: +43 660 871 58 03  
E-mail: [claudia.guschlbauer@lisec.com](mailto:claudia.guschlbauer@lisec.com) – [www.lisec.com](http://www.lisec.com/?utm_source=Press-Release&utm_medium=Word-PDF&utm_campaign=DE)